কাজের চাপ নিতে না পেরে আত্মঘাতী BLO! শোরগোল কেরলে

ওয়েবডেস্ক- বর্ধমানের পর এবার কেরল (kerala)! কাজের চাপ নিতে না পেরে আত্মঘাতী বিএলও (BLO)! ভয়ঙ্কর ঘটনা কেরলে। মৃতের নাম অনীশ জর্জ (৩৮) (Anish George) । বুথ লেভেল অফিসারের এই মৃত্য ঘিরে শোরগোল পড়েছে রাজ্যে। অনীশ কান্নুরের পয়্যান্নুরের বাসিন্দা ছিলেন। একটি স্কুলে পিওয়ের পদে কর্মরত ছিলেন তিনি।

সম্প্রতি বিএলওদের উপর বাড়ি বাড়ি গিয়ে এসআইআর-এর জন্য ফর্ম দেওয়ার কাজ তাদের ঘাড়ে পড়েছে। একদিকে নিজের কর্মক্ষেত্র, তার উপরে বাড়তি বোঝা এই দুইয়ের যাঁতাকলে নাভিশ্বাস উঠছে তাদের। রবিবার সকালে তাঁর বাড়ি থেকেই অনীশ জর্জের ঝুলন্ত দেহ উদ্ধার করে পুলিশ। পরিবারের অভিযোগ, এসআইআর কাজের জন্য অতিরিক্ত কাজের জন্য তাঁর মৃত্যু হয়েছে।

জানা গেছে, জেলা কালেক্টরের কাছে এসআইআর-এর কাজের চাপ নিয়ে অভিযোগও জানিয়েছিলেন তিনি। কিন্তু কোনও লাভ হয়নি । পরিবারের সদস্যরা জানিয়েছেন, শনিবার রাতেও ২ টো পর্যন্ত কাজ করে দিয়েছিলেন তিনি। এই ঘটনা ঘিরে নতুন করে চাঞ্চল্য তৈরি হয়েছে।

আরও পড়ুন- দিল্লির ঘটনায় এবার প্রকাশ্যে আরও একটি ভিডিয়ো!

নির্বাচন কমিশনের কাছে SIR প্রক্রিয়া স্থগিত রাখার আবেদন জানিয়েছেন সিপিএম নেতা এমভি জয়রাজন এবং কংগ্রেস নেতা রিজিল মাক্কুট্টি। সিপিএম নেতার বলেন, অত্যধিক কাজের চাপের কারণে হয়তো তিনি নিজেকে এবার শেষ করে দিলেন।

কান্নুর জেলা কালেক্টরের কাছ থেকে সংশিষ্ট রিপোর্ট তলব করেছেন কেরলের মুখ্য নির্বাচনী আধিকারিক রথন ইউ কেলকর। তিনি স্পষভাবে জানিয়েছেন, এই ৩১ দিনে SIR-এর কাজ ছাড়া BLO-দের অন্য কোনও কাজের দায়িত্ব দেওয়া হয়নি। তাদের অতিরিক্ত চাপ দেওয়ার এখানে কোনও প্রশ্নই উঠছে না। কী কারণে আত্মঘাতী, তা খতিয়ে দেখতে হবে। এই ঘটনায় একটি অস্বাভাবিক মৃত্যুর মামলা দায়ের করেছে কান্নুর পুলিশ।

গত ৮ নভেম্বর বাংলার বর্ধমান থেকে এই রকমই একটি অভিযোগ সামনে আসে। সেখানে এসআইআর ফর্ম দেওয়ার সময় ব্রেন স্ট্রোক হয়ে মৃত্যু হয়েছিল নমিতা হাঁসদা নামে বছর ৫০-এর এক মহিলার। SIR-এর অতিরিক্ত চাপকে নমিতার মৃত্যু বলে দাবি করেছিল তার পরিবার।

দেখুন আরও খবর-